ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035864 

ขอความช่วยเหลือจัดหาที่อยู่อาศัยให้กับผู้ร้อง .... อายุ 67 ปี (ไม่ทราบหมายเลขบัตรประจำตัวประชาชน) ที่อยู่ปัจจุบันบ้านเลขที่ 160 ซอยบรมราชชนนี 117 แขวงศาลาธรรมสพน์ เขตทวีวัฒนา กรุงเทพมหานคร ที่อยู่ตามสำเนาทะเบียนบ้าน(ไม่ทราบเลขที่) หมู่บ้านธารทอง ซอยพาณิชธน แขวงบางแวก เขตภาษีเจริญ กรุงเทพมหานคร หมายเลขโทรศัพท์ .... เนื่องจากผู้ร้องแจ้งว่า บ้านหลังที่อาศัยอยู่ในปัจจุบัน เป็นบ้านของหลานชายผู้ร้อง อาศัยอยู่กับพี่สาวซึ่งเป็นผู้ป่วยติดเตียง มาเป็นระยะเวลา 3-4 ปีแล้ว โดยผู้ร้องเป็นคนคอยดูแลพี่สาว มีรายได้จากเบี้ยยังชีพผู้สูงอายุเดือนละ 600 บาท(หกร้อยบาทถ้วน) และเบี้ยยังชีพผู้พิการของพี่สาว เดือนละ 800 บาท(แปดร้อยบาทถ้วน) บางครั้งพี่ชาย และหลานชายคอยให้เงินช่วยเหลือบ้าง ผู้ร้องมีโรคประจำตัว เป็นโรคความดัน โรคกระดูกเสื่อม โรคไขมัน และโรคหัวใจ มีร่างกายไม่ค่อยแข็งแรง และสายตาสั้น ผู้ร้องแจ้งว่าหลานชายจะขายบ้านหลังดังกล่าว และให้ผู้ร้องย้ายออกไปหาที่อยู่อาศัยใหม่ ซึ่งในระหว่างนี้ผู้ร้องยังหาที่อยู่อาศัยไม่ได้ เพราะมีรายได้ไม่เพียงพอที่จะนำไปจ่ายค่าเช่าบ้าน จึงขอความช่วยเหลือจากทางหน่วยงานที่เกี่ยวข้องจัดหาที่อยู่อาศัยให้กับผู้ร้อง เพื่อบรรเทาความเดือดร้อนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata